**Отчет**

**за дейността на НЧ „Зора- 1912”**

**с.Чернево, община Суворово, област Варна**

**за 2023г.**

 Вече 110 години читалище „Зора- 1912” все още ярко свети, то има потенциала да оцелее, да се обнови и развие, и да заеме ключова роля в живота на черневци.

 Всички ние сме щастливи и горди, че през годините на своето съществуване то се утвърди като носител и пазител на българските ценностти, на българския дух и колоритните местни традиции, обичаи и песни.. Духовно средище на самодейци от различни поколения. Едно от малкото читалищата с опазени автентични традиции и обичаи, което ревностно пази своя дух и го предава на младото поколение. Вратите на читалището ни са отворени за всички желаещи да се включат в читалищната дейност, в която заедно ръка за ръка вървят минало и съвремие. Читалището работи като обществен и културен център осигуряващ на гражданите равен достъп до всички видове информация и дейности.

 В кратко резюме анализ за дейността на НЧ „Зора- 1912”с.Чернево през 2023година:

 Изминалата 2023 година бе благоприятна и без ограничения от предходните години и позволи работата на настоятелството, читалищния секретар, самодейците и участниците в различните клубове да навлезе в нормален ритъм и продължи с реализирането на поставените основни цели:

**Уреждане и поддържане на библиотеки, читални, музейни сбирки;**

Читалището поддържа общодостъпна библиотека и читалня с присъщите й библиотечно- информационни дейности.

 Наличната литература в библиотеката възлиза на 10876 библиотечни единици. Набавени библиотечни материали през годината: 21 броя от дарение. Броят на читателите е 67, 150 посещения и заети книги за дома 269бр.

* Седмица на четенето с група "Звездичка"от ДГ с.Чернево.

В читалището съществуват постоянно действащи сбирки и изложби:

* етнографска сбирка;
* награди, стари снимки и др.
* изложба- базар на клуб „Приложни изкуства”
* изложба на детски ррисунки „Заедно за едно цвете”

Временни тематични изложби на :

* Сирни заговезни изложба – базар на Клуб „Приложни изкуства”;
	+ - * мартенска изложба- базар на клуб „Приложни изкуства”;
			* Изложба- базар „Цветница” на клуб „Приложни изкуства”;
			* Великденска изложба- базар на клуб „Приложни изкуства”
			* Великденски яйца,козунаци и обредни хлябове
* Коледно-новогодишна изложба – базар на Клуб „Приложни изкуства”

**Развиване и подпомагане на любителското художествено творчество;**

Една от основните дейности на читалището е свързана със сплотаване на местната общност, обогатяване на духовния живот, изява на способностите на отделния индивид, запазване и обогатяване на народните традиции. Това ние го осъществяваме със съществуващите:

 постоянно действащи групи с репетиционен график 8 пъти месечно:

* Женска битова група за автентичен фолклор
* Танцова група „Зорница” – до 15 годишна възраст
* Танцова група „Зорница” – над 15 годишна възраст
* Ансамбъл за изворен фолклор „Зорница”

 временно действащи групи :

* Коледарска група;
* Мъжка певческа група за автентичен коледарски и васильовски песни;
* Кукерска група;
* Лазарски групи 3бр.
* Детско- юношеска формация за автентичен фолклор
* Детска група „Родолюбче”

През тази година ще възстановим дейността на самодейтия театрален състав.

**Организиране на школи, кръжоци, курсове, клубове;**

В читалището са сформирани клубове по интереси:

* Клуб „България в сърцата ни”
* Клуб „Приложни изкуства”
* Компютърен клуб

**Организиране, провеждане и участия в празненства, концерти, чествания, събори;**

През отчетния период бяха отбелязани следните традиционни празници, обичаи, официални празници и чествания:

* В ранни зори на Нова година - кукерско надиграване „НА АЛАЯ”.
* „Бабинден”
* „Трифон Зарезан” шествие от площада до лозята, ритуално зарязване на лозето, С участието на самодейци на читалището, граждани на селото.
* „Сирни заговезни”- общоселски празник– концерт на мегдана под наслов „Заедно на „Бабуната” ., с участието на Женска битова група, Детско- юношеска формация , ТГ „Зорница”, Детска група „Родолюбче”, граждани и гости на селото.
* Националния празник на България 3 март бе отбелязан с тържествена литерературно- музикална програма с участието на клуб „България в сърцата ни”, поднасяне на венци и цветя пред Паметника на загиналите черневци през войните.
* 8 март
* „Лазаровден”- обичай „Лазаруване” из село.
* „Цветница”- общоселски празник, концерт -надпяване на лазарските групи на площада, награждаване.
* „Великден”- великденски концерт с участието на ДТГ „Зорница”,ТГ „Зорница”, ЖБГ и индивидуални изпълнители. Изложба-конкурс на писани яйца и козунаци. Награждаване.
* „Гергьовден”- Концерт по случай празника на селото с участиета на изгряващата народна певица Мелинда Петрова и оркестъра
* На 29 май се проведе Втори празник на урумото лале под мотото „Заедно за едно цвете”. Организатори Община Суворово, Кметство с.Чернево и НЧ „Зора- 1912” със участието на самодейните колективи при читалищата на общината.
* 24 май- Ден на българската просвета, култура и на славянската писменост, бе отбелязан с триумфално шествие и празничен концерт, с участието на ОУ „Христо Ботев” и НЧ „Зора- 1912”.
* Еньовден
* Коледно-новогодишен концерт

Това баха основните дейности , които бяха проведени, но има и други съпътсващи дейности:

* Съвместо с ОУ „Христо Ботев” с.Чернево изготвихме и отпечатахме АЛМАНАХ- История на моето село Чернево.
* БНР- радио Варна "На село" в село Чернево на "Лазаровден" с участието на ДЮФАФ, лазарски групи и самодейки от ЖБГАФ: Пенка Калчева, Янка Калчева и Троянка Костова.
* БНР-Интервю за урумовото лале и празника свързан с него.
* Децата от клуб „Приложни изкуства”посетиха домовете на бивши и настоящи учители от селото и им поднесоха поздравителна картичка и цвете за празника 24 май.
* Участие на Женска битова група в на Заупокойна великденска литургия в храм"Света Троица";
* Театрална постановка „Вражалец” от Ст.Костов, на самодейния театрален колектив „Стон Ангелов- Чингиза” , при НЧ „Пробуда-1896” гр. Суворово на черневска сцена.
* Летни занимания с децата всеки четвъртък на месец юли и август 8 бр
* По случай „Деня на любителското творчество” и „Баба Марта”, поздравителни картички и мартеници изработени от клуб „Приложни изкуства” получиха всички самодейци, членове на читалището, дарители и инститтуции;
* садихме лалета и цветя пред паметника на дядо Черньо и подържахме градинката целогодишно.
* съвместна работа с пенсионерски клуб
* Участие в един весел и вкусен кулинарен състезателен ден за читалищата от община Суворово в с.Дръндар ;
* Коледно новотодишна украса на читалището и градинката пред него с ръчно изработени играчки;
* Андреевден със бивши и настощи самодейки от ЖБГ.

Това до тук бяха дейностите ни на местно ниво. Колективите ни достойно представиха за пореден път нашите песни, танци и обичаи по събори и фестивали:

* "Като жива вода" Суворово 2023: Женска битова група за автентичен фолклор; ДТГ "Зорница"; ТГ "Зорница".

ДИПЛОМ 1-во място ТГ "Зорница" , Диплом 2-ро място ЖБГАФ и Диплом 3- то място ДТГ "Зорница" от "Като жива вода" Суворово 2023;

* Събор за автентичен фолклор "Тополи пее и се смее"2023: Женска битова група за автентичен фолклор; ДТГ "Зорница".

Диплом и плакет 1-во място ДТГ "Зорница" , Дипплом и плакет 1-во място ЖБГАФ.

* Двадесет и първи национален музикален фестивал „Фолклорен изгрев”: Ансабъл за изворен фолклор „Зорница”

Грамота ПЪРВО МЯСТО

НАГРАДА НА ЖУРИТО ЗА АРТИСТИЧНОСТ

 По независещи от нас причини не можахме да осъществим плануваният международен фестивал в Румъния.

 За осъществяване на нашите участия по фестивали, концерти и гостувания сме използвали платени транспорти услуги и в частност личен транспорт. Нощувки и храна се поемат от самодейците.

 **Развитие и подпомагане на социални и младежки дейности;**

**Поддръжка, ремонт и обогатяване на МТБ;**

Читалището ни е хубаво и обновено след приключването на основният ремонт през 2015 година. Но за да се запази такова, ние полагаме постоянни грижи по отстраняване на възникнали проблеми със доброволен труд и закупени материали от читалището. През отчетния период се сблъскахме и с един сериозен проблем с билото на покрива на читалището, който се установи при оглед на специалисти от Гражданска защита, оказа че има три отвора , които са се получили вследсвие на некачествен ремонт. Читалищното настоятелство взе спешни мерки за решението на този проблем, като възложи на читалищния секретар да потърси оферти от строителни фирми работещи на територията на селото. Предложените оферти бяха финонсови непосилни за бюджета на читалището и потърсихме помоща на Тодор Пенчев , който откликна на проблема и отстрани безвъзмездно гореспоменатия проблем .

Предстои да се отстрни и отремонтира външна мазилка изход сцена и вътрешна мазилка на стена към изход сцена, компроментирана вследствие на теч от козирка над изход киносалон.

**Предоставяне на компютърни и интернет услуги.**

НЧ „Зора- 1912” предоставят на населението ползване на компютрите от клуба за необходимите нужди от информация, интернет връзка и други видове услуги.

 **Учебно образователна дейност**

* Читалищния секретар участва в два обучителни семинара организирани от РЕКИЦ Варна на теми: „Конвенция за опазване на нематериалното културно наследство” и две представителни срещи на чит.дейци от област Варна и ръководствата на Варненските музеи на тема: "Изследване, приобщаване и разширяване на нови публики- изграждане на междукултурен и образователен мост между българските читалища и музеи".

**Социална и доброволческа дейност**

- Доброволческа дейност – косене на читалищния двор.

- Работата на самодейните състави е също плод на доброволчески друд

- Работа с различни възрастови групи – читатели, самодейци и др.

Организационна структура на читалището през годината бе както следва:

* Върховен орган- Общото събрание от всички членове.
* Настоятелство на читалището в състав: Председател – Галина Янчева Димитрова и членове: Ирина Христова Чорбова, Марина Христова Петкова, Моско Иванов Александров, Полина Веселинова Янкова, Маргарита Николаева Димитрова и Цветан Петров Петров.
* Проверителна комисия в състав: Председател- Мария Янева Нарлиева и членове:Тодор Луков Джевелеков и Тодор Марков Тодоров.

През отчетния период е проведено е едно годишно отчетно събрание и 4 заседания на ЧН. Настоятелството работи в екип, с интусиазъм и инициативност. Съгласувано е мнение по всеки въпрос. Работи добре с всички институции в общината и селото.

Средствата по разпределения бюджет са разходвани разумно и целесъобразно. Настоятелството ще продължи по възможност да пести и търси средства и форми на финансиране , както за художествено- творческата дейност: хонорари за квалифицирана дейност и др.,също така и за стопанисване на собствеността: отопление зрителна зала, репетиционна зала и библиотека, обзавеждане и оборудване.

Настоятеството на НЧ „Зора- 1912” оценява високо подкрепата на всички институции, организации, граждани , представители на частния сектор, благодарение на които се реализираха голяма част от основните дейностти през годината.

* Община Суворово
* Общински съвет
* РЕКИЦ Варна

 В изпълнението на своята дейност читалището си сътрудничи и участва в мероприятия организирани от Кметство с.Чернево и ОУ „Христо Ботев” с.Чернево, организациите и фирмите на територията на селото. Надяваме се доброто ни съструдничество да продължи и занапред.

В заключение ще завърша с благодарност към всички читалищни колективи, към читалищното ръководство и проверителна комисия, към членове и симпатизанти на читалището участващи в извън сценична дейност със своя труд в помощ на дейността ни, дарители и съпричастни граждани към читалищния живот с пожелание за здраве ползотворна и пълна с двойно повече успехи година.

Председател на НЧ „ Зора- 1912” с.Чернево : Галина Димитрова